Το **τμήμα σκάκι της ΕΑΠ** ιδρύθηκε το 2013 και στεγάζεται σε αίθουσα που βρίσκεται στον ίδιο χώρο με το κλειστό γήπεδο της ΕΑ Πατρών (Ένωση Αθλοπαιδιών Πατρών). Θεωρείται από τα πιο ισχυρά σκακιστικά τμήματα στην Περιφέρεια Δυτικής Ελλάδας, με πολλές συμμετοχές σε τοπικά τουρνουά και πολλές διακρίσεις. Προπονητές της ομάδας είναι τα αδέρφια Χάρης και Κώστας Σιέμπος, ενώ η ομάδα μετράει πάνω από 100 μέλη στο ενεργητικό της, με διάφορες μεταγραφές κάθε χρόνο.

|  |
| --- |
|  |
| **Χρώματα:** | **Μαύρο & Λευκό** |
| **Έτος ίδρυσης:** | **2013** |
| **Έδρα:** | **Κλειστό γυμναστήριο ΕΑΠ** |
| **Ιστοσελίδα:** |  |
| **Μέσα Κοινωνικής Δικτύωσης:** |  |
| **Συντεταγμένες:** | 38°15′16″N 21°44′22″E﻿ / ﻿38.254569567395905°N 21.739478755479343°E﻿ / 38.254569567395905; 21.739478755479343 |

Ανδρική Ομάδα
-------------

Η ανδρική ομάδα του τμήματος, λίγα χρόνια μετά την ίδρυσή της, ξεκίνησε να συμμετέχει σε προκριματικούς ομίλους (ΠΟΑ) για την συμμετοχή της στο Πανελλήνιο Ομαδικό Πρωτάθλημα Σκακιού (Α' Εθνική). Το 2020 κατάφερε για πρώτη φορά να κατακτήσει την πρώτη θέση στον προκριματικό όμιλό της και να προκριθεί στο πρωτάθλημα Α' Εθνικής του. Δεν κατάφερε τελικά να συμμετάσχει, καθώς το πρωτάθλημα ακυρώθηκε λόγω της επικείμενης διασποράς του COVID-19.

Σκακιστικό Τμήμα ΕΑΠ

Νεανική Ομάδα
-------------

Η νεανική ομάδα του τμήματος, από τις πρώτες της κιόλας συμμετοχές σε περιφερειακά πρωταθλήματα, κατάφερε να έχει σταθερά υψηλές επιδόσεις και να τερματίζει σε υψηλές θέσεις. Παρ' όλα αυτά, η 1η θέση και η πρόκριση στα Πανελλήνια Ομαδικά Πρωταθλήματα Παίδων-Κορασίδων στην Θεσσαλονίκη ήρθε το 2017. Η Ε.Α. Πατρών ισοβάθμησε στην 4η θέση με άλλες πέντε ομάδες, παίρνοντας τελικά την 9η θέση και χάνοντας για μία θέση την απευθείας πρόκριση στο επόμενο Πρωτάθλημα. Όμως, προκρίθηκαν και τα επόμενα δύο έτη, τερματίζοντας σε παρόμοιες θέσεις.

Σκακιστικό Τμήμα ΕΑΠ is located in GreeceΣκακιστικό Τμήμα ΕΑΠΈνωση Αθλοπαιδιών Πατρών

Μαθητικά Πρωταθλήματα
---------------------

Οι νεαροί αθλητές της ΕΑ Πατρών κάθε χρόνο έχουν σημαντικές διακρίσεις στα Περιφερειακά Μαθητικά Πρωταθλήματα, ενώ τα τελευταία χρόνια συνήθως συλλέγουν τα περισσότερα μετάλλια από κάθε άλλο σκακιστικό όμιλο σε όλες τις ηλικιακές κατηγορίες. Μάλιστα πολλοί μαθητές του συλλόγου έχουν κατακτήσει και μετάλλια σε Πανελλήνια Μαθητικά Πρωταθλήματα, τα οποία τα τελευταία χρόνια διεξάγονται στο Εκθεσιακό Κέντρο Περιστερίου.

Παραπομπές
----------

1. ↑  «ΕΝΩΣΗ ΑΘΛΟΠΑΙΔΙΩΝ ΠΑΤΡΩΝ». *chesstu.be*. Ανακτήθηκε στις 9 Νοεμβρίου 2021.
2. ↑  «ΠΟ Α Εθνικής | Ε.Σ.Σ.Δ.Ε.» (στα Αγγλικά). Ανακτήθηκε στις 9 Νοεμβρίου 2021.
3. ↑  «Αποτελέσματα αναζήτησης « α εθνικη « ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ». *www.chessfed.gr*. Ανακτήθηκε στις 9 Νοεμβρίου 2021.
4. ↑  admin. «H ΕΑΠ πρωταθλήτρια στο Πρωτάθλημα Παίδων – Κορασίδων | Ε.Σ.Σ.Δ.Ε.» (στα Αγγλικά). Ανακτήθηκε στις 9 Νοεμβρίου 2021.
5. ↑  «Chess-Results Server Chess-results.com - 10ο Πανελλήνιο Ομαδικό Πρωτάθλημα Παίδων-Κορασίδων». *chess-results.com*. Ανακτήθηκε στις 9 Νοεμβρίου 2021.
6. ↑  «Σχολικά | Ε.Σ.Σ.Δ.Ε.» (στα Αγγλικά). Ανακτήθηκε στις 9 Νοεμβρίου 2021.
7. ↑  «Αποτελέσματα αναζήτησης « μαθητικα « ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ». *www.chessfed.gr*. Ανακτήθηκε στις 9 Νοεμβρίου 2021.
8. ↑  «31ο ΠΑΝΕΛΛΗΝΙΟ ΑΤΟΜΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ (2019) 17ο ΠΑΝΕΛΛΗΝΙΟ ΟΜΑΔΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ (2019) « ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ». *www.chessfed.gr*. Ανακτήθηκε στις 9 Νοεμβρίου 2021.

Εξωτερικοί σύνδεσμοι
--------------------

* Ελληνική Σκακιστική Ομοσπονδία
* Διεθνής Σκακιστική Ομοσπονδία
* Ένωση Σκακιστικών Σωματείων Δυτικής Ελλάδας
* 
* 
* Σκακιστές ΕΑΠ